***Η Σειρήνα της Μαρτινίκα*** (αγγλ. ***To Have and Have Not***) είναι ρομαντική πολεμική περιπέτεια παραγωγής 1944, σκηνοθετημένη από τον Χάουαρντ Χοκς, βασισμένη στη νουβέλα του Έρνεστ Χέμινγουεϊ, με τίτλο "To Have And Have Not". 
Πρωταγωνιστούν ο Χάμφρεϊ Μπόγκαρτ, η Λορίν Μπακόλ και ο Γουόλτερ Μπρέναν.

Πλοκή
-----

Στο Φορ-ντε-Φρανς της Μαρτινίκας, το καλοκαίρι του 1940, λίγο μετά την πτώση της Γαλλίας στους Γερμανούς, ένας Αμερικανός τουρίστας ονόματι Τζόνσον προσλαμβάνει τον επαγγελματία ψαρά Χάρι Μόργκαν για να τον πάει να ψαρέψει με το σκάφος του Μόργκαν. Ο Τζόνσον παραπονιέται για το κόστος της αποστολής 
και την παρουσία του μεθυσμένου βοηθού του Μόργκαν, του Έντι, ενός ντόπιου. Αρνούμενος να ακούσει τις οδηγίες του Χάρι, ο Τζόνσον χάνει ένα καλάμι και μια πετονιά που ανήκουν στον Χάρι. Εκνευρισμένος με τον Τζόνσον, ο Χάρι ακυρώνει το υπόλοιπο ταξίδι και επιμένει να του πληρώσει ο Τζόνσον για τον χαμένο εξοπλισμό καθώς και τις αμοιβές του των προηγούμενων ημερών. Ο Τζόνσον τελικά υπόσχεται να πληρώσει όσα χρωστάει μετά το άνοιγμα των τραπεζών το επόμενο πρωί. 

Η Μαρί, ο Φρέντσι και ο Χάρι στο δωμάτιο του Χάρι στο ξενοδοχείο
Πίσω στο Φορτ ντε Φρανς, ο μπάρμαν Φρέντσι, ζητά από τον Χάρι να του νοικιάσει τη βάρκα του για μια νύχτα για να μεταφέρει κρυφά μερικά μέλη της αντίστασης , ωστόσο ο Χάρι αρνείται να εμπλακεί στις πολιτικές δραστηριότητες του Φρέντσι. Αργότερα, στο μπαρ του ξενοδοχείου, ο Χάρι βλέπει την ελκυστική νεαρή Μαρί Μπράουνινγκ να κλέβει το πορτοφόλι από την τσέπη του Τζόνσον και όταν φεύγει από το μπαρ, εκείνος την ακολουθεί και της απαιτεί να της επιστρέψει το πορτοφόλι. Ο Χάρι ελέγχει το πορτοφόλι του Τζόνσον και διαπιστώνει έκπληκτος ότι περιέχει αρκετά χρήματα σε ταξιδιωτικές επιταγές για να πληρώσει αυτά που του χρωστά, και ότι το αεροπλάνο του Τζόνσον φεύγει νωρίς το επόμενο πρωί προτού ανοίξουν οι τράπεζες. 

Καθώς η Μαρί, την οποία ο Χάρι αποκαλεί Σλιμ, επιστρέφει το πορτοφόλι στον αγανακτισμένο Τζόνσον, με τον Χάρι να επιμένει να υπογράψει μερικές από τις επιταγές, αλλά πριν ο Τζόνσον προλάβει να τις υπογράψει, σκοτώνεται από πυροβολισμούς προερχόμενους από το δρόμο που προορίζονται για τους συμμάχους του Φράντσι. Η αστυνομία κρατά για ανάκριση μερικούς από τους πελάτες, συμπεριλαμβανομένων των Φράντσι, Μαρί και Χάρι. Αργότερα το ίδιο βράδυ, η Μαρί λέει στον Χάρι ότι έχει κουραστεί από τη έντονη ζωή της και θα ήθελε να ηρεμήσει. Προκειμένου να κερδίσει αρκετά χρήματα για να επιστρέψει στην επιχείρηση και να βοηθήσει τη Μαρί, ο Χάρι συμφωνεί να μεταφέρει τους φίλους του Φράντσι. Προτού φύγει, αγοράζει στη Μαρί ένα αεροπορικό εισιτήριο για να αναχωρήσει εκείνο το απόγευμα για τις Ηνωμένες Πολιτείες. 

Καθώς ο Χάρι μεταφέρει την Ελέν και τον Πωλ Ντε Μπουρσάκ, εντοπίζεται από ένα περιπολικό σκάφος και ο Πωλ τραυματίζεται προτού προλάβουν να δραπετεύσουν. Ο Χάρι ανακαλύπτει έκπληκτος ότι η Μαρί έμεινε στη Μαρτινίκα για να είναι μαζί του. Κατόπιν αιτήματος του Φρέντσι, ο Χάρι αναλαμβάνει να αφαιρέσει τη σφαίρα από τον ώμο του Ντε Μπουρσάκ και μαθαίνει ότι στους Ντε Μπουρσάκς έχει ανατεθεί να βοηθήσουν έναν άνδρα να δραπετεύσει από το Νησί του Διαβόλου. Ο Ντε Μπουρσάκ ζητά τη βοήθεια του Χάρι, αλλά αυτός αρνείται. Αργότερα, η αστυνομία, που αναγνώρισε το σκάφος του Χάρι το προηγούμενο βράδυ, αποκαλύπτει στον Χάρι ότι έχει τον βοηθό του, Έντι υπό κράτηση και θα τον αναγκάσει να πει την αλήθεια για το φορτίο του σκάφους. Υπό την απειλή όπλου, ο Χάρι αναγκάζει την αστυνομία να κανονίσει την απελευθέρωση του Έντι και να υπογράψει δελτία μεταφοράς για το λιμάνι, ώστε να μπορέσει να πάει τους Ντε Μπουρσάκς στο Νησί του Διαβόλου. Μετά την επιστροφή του Έντι, ο Χάρι και η Μαρί εγκαταλείπουν τη Μαρτινίκα για μια πιο αφοσιωμένη κοινή ζωή.

Διανομή ρόλων
-------------

Αριστερά προς δεξιά: Νταν Σέιμουρ, Άλντο Νάντι, Χάμφρεϊ Μπόγκαρτ, Σέλντον Λέοναρντ, Μαρσέλ Νταλιό και η Λορίν Μπακόλ σε σκηνή από την ταινία
* Χάμφρεϊ Μπόγκαρτ ως Χάρι Μόργκαν
* Λορίν Μπακόλ ως Μαρί «Σλιμ» Μπράουνινγκ
* Γουόλτερ Μπρέναν ως Έντι
* Ντολόρες Μοράν ως Ελέν ντε Μπουρσάκ
* Χόγκι Κάρμαικλl ως Κρίκετ
* Σέλντον Λέοναρντ ως αστυνόμος Κόγιο
* Γουόλτερ Σαρόβι ως Πωλ ντε Μπουρσάκ
* Μαρσέλ Νταλιό ως Τζέραλντ «Φρέντσι»
* Γουόλτερ Σάντε ως Τζονσον
* Νταν Σέιμουρ ως Επιθεωρητής Ρενάρ
* Ζαν Ντε Μπριάκ ως χωροφύλακας
* Μορίς Μαρσάκ ως αντιστασιακός
* Λουί Μερσιέ ως αντιστασιακός

Παραγωγή
--------

### Ανάπτυξη

Το μυθιστόρημα του Έρνεστ Χέμινγουεϊ βασίστηκε, εν μέρει, σε δύο διηγήματα που είχαν δημοσιευτεί στο παρελθόν, το "One Trip Across", που δημοσιεύτηκε τον Απρίλιο του 1934 στο Cosmopolitan, και το "The Tradesman's Return", που δημοσιεύτηκε το 1937. Η ιστορία του διαδραματιζόταν στην Κούβα, η οποία αρχικά επρόκειτο να είναι και το σκηνικό της ταινίας. Ωστόσο το Γραφείο του Συντονιστή Διαμερικανικών Υποθέσεων των ΗΠΑ αντιτάχθηκε, σε αυτήν την τοποθεσία, πιστεύοντας ότι θα μπορούσε να ασκήσει πίεση στις κουβανοαμερικανικές σχέσεις.

### Σενάριο

Σύμφωνα με μια βιογραφία του Γουίλιαμ Φώκνερ, αυτός ήταν ο μοναδικός συγγραφέας του «δεύτερου αναθεωρημένου και τελικού σεναρίου», αλλά ο Χοκς άλλαξε τόσο μεγάλο μέρος της ιστορίας για να ταιριάζει με το δικό του στυλ που έμεινε ελάχιστο από το έργο του Φώκνερ.

### Επιλογή ηθοποιών

Ο Γουόλτερ Μπρέναν ήταν δανεικός από την MGM, για να πάρει μέρος στην παραγωγή. Αυτή η ταινία σηματοδότησε το ντεμπούτο της Λορίν Μπακόλ στον κινηματογράφο. Ο Χοκς αισθάνθηκε ότι η Μπακόλ είχε τη δυνατότητα να γίνει ηθοποιός όπως η Μάρλεν Ντίτριχ και πρότεινε στον συγγραφέα Τζιλ Φούρτμαν, ο οποίος είχε γράψει ρόλους στο παρελθόν για την Ντίτριχ σε ταινίες όπως το Μαρόκκο, το Shanghai Express και το Blonde Venus, να διαμορφώσει τον ρόλο της "Μαρί" στην Ντίτριχ.

Επιρροή και διασκευές
---------------------

Μια έκδοση της ταινίας έγινε στο Lux Radio Theatre, με πρωταγωνιστές τους Μπόγκαρτ και Μπακόλ που μεταδόθηκε στις 14 Οκτωβρίου 1946. Το 1957, μια ομώνυμη τηλεοπτική έκδοση μεταδόθηκε στο NBC ως μέρος του Lux Video Theatre. Πρωταγωνιστούσαν ο Έντμοντ Ο'Mπράιεν και η Μπέβερλι Γκάρλαντ σε σκηνοθεσία του Τζέιμς Γιάρμπρο. Σύμφωνα με ένα άρθρο του Holywood Reporter στις 8 Αυγούστου 1957, ο συγγραφέας Μπεν Χεκτ σχεδίαζε να κάνει ένα ριμέικ της Σειρήνας της Μαρτινίκα για την Associated Artists Productions, η οποία αγόρασε τα δικαιώματα της ιδιοκτησίας από τη Warner Bros. αλλά αυτό δεν παρήχθη ποτέ. Επίσης το ίδιο μυθιστόρημα του Χέμινγουεϊ χρησιμοποιήθηκε ως πηγή για την ταινία *Breaking Point* της Warner Bros. του 1950 με πρωταγωνιστή τον Τζον Γκάρφιλντ και στην ταινία *The Gun Runners* της United Artists του 1958, με πρωταγωνιστή τον Όντι Μέρφι και σκηνοθέτη τον Ντον Σίγκελ.

Βιβλιογραφία
------------

* Bacall, Lauren (1978). *Lauren Bacall by myself*. New York: Alfred A. Knopf. ISBN 978-0394413082.
* Behlmer, Rudy (1985). *Inside Warner Bros. (1935-1951)*. New York: Viking Penguin. ISBN 978-0670804788.
* Branson, Clark (1987). *Howard Hawks; A Jungian Study*Απαιτείται δωρεάν εγγραφή. Los Angeles: Garland Projects. ISBN 978-0884962618.
* Brook, Vincent (2009). *Driven to Darkness: Jewish Emigre Directors and the Rise of Film Noir*. New Brunswick: Rutgers University Press. ISBN 9780813546292.
* Brookes, Ian (2016). «'More Than Just Dance Music':Hawks and Jazz in the 1940s». Στο: Brookes, Ian. *Howard Hawks: New Perspectives*. Palgrave. σελ. 177. ISBN 9781844575411.
* Brookes, Ian (2009). Lock, Graham· Murray, David, επιμ. *Thriving on a Riff: Jazz & Blues Influences in African American Literature and Film*. New York: Oxford University Press. ISBN 9780195337099.
* Dibbern, Doug (2016). «Irresolvable Circularity: Narrative Closure and Nihilism in *Only Angels Have Wings*». Στο: Brookes, Ian. *Howard Hawks: New Perspectives*. Palgrave. ISBN 9781844575411.
* Furthman, Jules· Faulkner, William (1980). Kawin, Bruce F. επιμ. *To Have and Have Not*Απαιτείται δωρεάν εγγραφή. Madison, Wisconsin: The University of Wisconsin Press. ISBN 978-0299080945.
* Glancy, H. Mark (1995). «Warner Bros Film Grosses, 1921-51: the William Schaefer ledger». *Historical Journal of Film, Radio and Television* **15** (1): 64. doi:10.1080/01439689500260031.
* Lennard, John (2012). *Reading William Faulkner: 'Go Down, Moses' and 'Big Woods'*. Penrith, CA: Humanities-Ebooks. σελ. 19. ISBN 9781847601988. Ανακτήθηκε στις 25 Σεπτεμβρίου 2018.
* Mast, Gerald (1982). *Howard Hawks, Storyteller*Απαιτείται δωρεάν εγγραφή. New York: Oxford University Press. ISBN 978-0195030914.
* McCarthy, Todd (1997). *Howard Hawks: The Grey Fox of Hollywood*. New York: Grove Press. ISBN 978-0802115980.
* McLean, Adrienne L. (Fall 1993). «"It's Only That I Do What I Love and Love What I Do": "Film Noir" and the Musical Woman». *Cinema Journal* **33** (1): 4. doi:10.2307/1225631. ProQuest 1298009864. .
* Neumeyer, David (Spring 2004). «Merging Genres in the 1940s: The Musical and the Dramatic Feature Film». *American Music* **22** (1): 129. doi:10.2307/3592971. .
* Oliver, Charles M. (1999). *Ernest Hemingway A to Z: The Essential Reference to the Life and Work*Απαιτείται δωρεάν εγγραφή. New York: Checkmark Books. ISBN 978-0816034673.
* Phillips, Gene D. (1980). *Hemingway and Film*. New York: Frederick Ungar Publishing Co. ISBN 978-0804426954.
* Rollyson, Carl (2015). *A Real American Character: The Life of Walter Brennan*. Jackson: University Press of Mississippi. ISBN 9781628460476.
* Schickel, Richard (1975). *The Men Who Made The Movies*. New York: Atheneum. ISBN 978-0689106316.
* Schrader, Paul (Spring 1972). «Notes on Film Noir». *Film Comment* **8** (1). ProQuest 210264800.
* Sinyard, Neil (1986). *Filming Literature: The Art of Screen Adaptation*. Kent, UK: Croom Helm. σελ. 88. ISBN 978-0709933465. Ανακτήθηκε στις 26 Ιουλίου 2018.
* Sperber, A.M.· Lax, Eric (1997). *Bogart*. New York: William Morrow and Company. ISBN 978-0688075392.
* Sudhalter, Richard M. (2002). *Stardust Melody: The Life and Music of Hoagy Carmichael*. New York: Oxford University Press. ISBN 0195131207.
* Thomson, David (16 Οκτωβρίου 2012). *The Big Screen: The Story of the Movies*. Macmillan. ISBN 9780374191894 – μέσω Google Books.
* Wood, Robin (1976). «To Have (Written) and Have Not (Directed)». Στο: Nichols, Bill. *Movies and Methods: An Anthology*Απαιτείται δωρεάν εγγραφή. Berkeley: University of California Press. ISBN 978-0520031517. Ανακτήθηκε στις 27 Ιουλίου 2018.
* Wood, Robin (1981). *Howard Hawks*Απαιτείται δωρεάν εγγραφή. United Kingdom: British Film Institute. ISBN 978-0851701110.
* Wood, Robin (1973). «To Have (Written) and Have Not (Directed)». *Film Comment* **9** (3).

Παραπομπές
----------

1. ↑  «To Have and Have Not (1944)». *www.filmsite.org* (στα Αγγλικά). Ανακτήθηκε στις 16 Ιανουαρίου 2018.
2. ↑  «Clipped From Harrisburg Telegraph». *Harrisburg Telegraph*: σελ. 17. 1946-10-12.. Ανακτήθηκε στις 2018-01-16.
3. ↑  Furthman & Faulkner 1980, σελ. 31.
4. ↑  McCarthy 1997, σελ. 362.
5. ↑  «Bacall & Bogart Lux Theatre Stars». Harrisburg Telegraph. October 12, 1946, σελ. 17.. Ανακτήθηκε στις October 1, 2015.  open access
6. ↑  Valladares, Carlos (October 25, 2017). «'The Breaking Point' is a more brutally honest 'Casablanca'». *The Stanford Daily* (Stanford University, Stanford, Cal.).. Ανακτήθηκε στις 2 July 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Η σειρήνα της Μαρτινίκα** |

* *Η σειρήνα της Μαρτινίκα* στον κατάλογο του Αμερικανικού Ινστιτούτου Κινηματογράφου
* *Η σειρήνα της Μαρτινίκα*   στην IMDb
* *Η σειρήνα της Μαρτινίκα* στο AllMovie
* *Η σειρήνα της Μαρτινίκα* στο Rotten Tomatoes
* *Το τρέιλερ της ταινίας* στο YouTube

### Ηχογραφημένη έκδοση

* *To Have and Have Not* on Lux Radio Theater: October 14, 1946

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |